

**Republika e Kosovës**

 Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



Procesverbal i Dëgjimeve për Buxhetin

e vitit 2024dheKornizën Afatmesme Buxhetore (KAB) 2024-2026

*në*

**Objektin e Shkolles Fillore Opterushë**

### **INFORMATË RRETH NJOFTIMEVE**

Njoftimi për organizimin e dëgjimeve buxhetore për buxhetin e vitit 2024 dhe KAB-in për vitet 2024-2026, u publikua me datë: 28.07.2023 në ueb faqen e komunës së Rahovecit, në këtë vegëz: [https://kk.rks-gov.net/rahovec/wp-content/uploads/sites/23/2023/07/KALENDARI-I-DEGJIMEVE-BUXHETORE-PUBLIKE-ME-QYTETARE-PER-BUXHETIN-E-VITIT-2024.pdf](https://kk.rks-gov.net/rahovec/wp-content/uploads/sites/23/2022/08/KALENDARI-I-DEGJIMEVE-BUXHETORE-2022.pdf) në harmoni me afatet ligjore që i përcakton Udhëzimi Administrativ, si vijon:

*Në mbështetje të nenit 68, paragrafi 68.1 i Ligjit Nr.03L-40 për Vetëqeverisje Lokale të Republikës së Kosovës (Gazeta zyrtare e Republikës së Kosovës Nr.28/2008), nenit 17 dhe nenit 18 paragrafi 1, pika 1.7, të Statutit të Komunës së Rahovecit Nr. 1005, të datës: 29.03.2017, nenit 6 pika 1.3, i Udhëzimit Administrativ (MAPL) Nr.06/2018 për Standardet Minimale të Konsultimet Publike në Komuna, Rregullores Komunale për Transparencë me Nr. Prot. 2697, njoftojmë se nga data:****14.08.2023****deri me datë:****18.08.2023****nën organizimin e Drejtorisë për Financa dhe Buxhet dhe anëtarëve të Grupit punues për hartimin e Projekt-Buxhetit të Komunës së Rahovecit, do të organizohen njëmbëdhjetë (11) dëgjime publike buxhetore.*

 *Dëgjimi publik me* Qytetaret e Opterushës, Zoqisht, Retijë dhe Retijë e Epërme*, për planifikimin e buxhetit për vitin****2024****dhe KAB-in për vitet****2024-2026.***

**Me qëllim të rritjes së nivelit të transparencës e llogaridhënies dhe për t’i mbajtur sa më të informuar banorët e komunës së Rahovecit, rreth orarit dhe vendit të mbajtjes së dëgjimeve buxhetore, janë bërë me kohë planifikimet dhe është publikuar me kohë kalendari i dëgjimeve buxhetore për njëmbëdhjetë (11) dëgjimet buxhetore në komunën e Rahovecit në këtë vegëz:** [https://kk.rks-gov.net/rahovec/wp-content/uploads/sites/23/2023/07/KALENDARI-I-DEGJIMEVE-BUXHETORE-PUBLIKE-ME-QYTETARE-PER-BUXHETIN-E-VITIT-2024.pdf](https://kk.rks-gov.net/rahovec/wp-content/uploads/sites/23/2022/08/KALENDARI-I-DEGJIMEVE-BUXHETORE-2022.pdf) **më datë: 28.07.2023.**

**Po ashtu, bazuar në afatet ligjore janë njoftuar OJQ-të, Bizneset dhe Grupet e Interesit, Buxhetimi Gjinor ku janë janë të informuar edhe gjinia femërore, si dhe Bashkësitë Lokale dhe lagjet urbane përfaqësuesit të shkollave dhe rininë, rreth mbajtjes së dëgjimeve me anë të publikimit të secilit njoftim veç e veç, për secilin vendbanim, në ueb faqe të komunës, shtatë ditë para mbajtjes së dëgjimit në atë vendbanim.**

**Njoftimi për mbajtjen e dëgjimit buxhetor me** Qytetaret e Opterushës, Zoqisht, Retijë dhe Retijë e Epërme, **u publikua më datë 10.08.2023 në këtë vegëz:**

<https://kk.rks-gov.net/rahovec/wp-content/uploads/sites/23/2023/08/Njoftim-per-mbajtjen-e-degjimit-publik-per-buxhetin-e-vitit-2024-Opterushe.pdf>

**Njoftimet, përveç që janë publikuar në ueb-faqe të Komunës, në Platformën për Konsultime Publike, në rrjetin social *Facebook*, njoftimet u janë dërguar edhe kryetarëve të këshillave të fshatrave dhe lagjeve urbane përmes rrjeteve sociale *Viber dhe WhatsApp.***

### **DËGJIMI PUBLIK ME** Qytetaret e Opterushës, Zoqisht, Retijë dhe Retijë e Epërme

Dëgjimi buxhetor me Qytetaret e Opterushës, Zoqisht, Retijë dhe Retijë e Epërme, u mbajt më: 18.08.2023, në Shkollen Fillore Opterushë, me fillim në orën **20:00**.

**Zyrtarët pjesëmarrës në këtë dëgjim nga Grupi punues dhe zyrtarë komunalë, ishin: 4**

* Femra ishin: 1
* Meshkuj ishin: 3

Qytetarë pjesëmarrës gjithsej të pranishëm ishin: 11

* Femra ishin: 1
* Meshkuj ishin: 10

Dëshmi janë listat nënshkruese të pjesëmarrësve në këtë dëgjim.

Dëgjimin e shpalli të hapur drejtori i Drejtorisë për Financa dhe Buxhet, Afrim Limani.

**Afrim Limani:** Përshëndetje për të gjithë të pranishmit, të nderuar Qytetaret e Opterushës, Zoqisht, Retijë dhe Retijë e Epërme, ju të pranishëm! Faleminderit që sot jeni këtu!

Jemi sot këtu ne dëgjimet buxhetore, për të marrë kërkesat tuaja si Qytetaret e Opterushës, Zoqisht, Retijë dhe Retijë e Epërme, prioritetet që ju keni dhe më pas t’i harmonizojmë në planifikimin që bëhet për vitin 2024.

Buxheti për vitin 2024 do të jetë: 20,034,785.00 euro, ***Paga dhe mëditje*** në vlerë prej 10,300,983.00 euro, ***Mallra dhe Shërbime*** në vlerë prej 2,466,340.00 euro, ***Shërbime Komunal*** në vlerë prej 370,000.00 euro, ***Subvencione dhe Transfere*** në vlerë prej 890,000.00 euro, si dhe **Investimet Kapitale** kapin vlerën prej 6,007,462.00 Euro.

Ju lus që kërkesat edhe pasi t’i paraqisni këtu, me shkrim dhe të protokolluara t’i sillni dhe në Komunë, që më pas të cedohen nëpër drejtoritë përkatëse. Urdhëroni ju të nderuar Qytetaret e Opterushës, Zoqisht, Retijë dhe Retijë e Epërme.

**Skender Krasniqi**, Opterushë: të nderuar, përshëndetje ju të pranishëm! Faleminderit që sot jeni këtu me ne!

Kërkesat janë:

* Ndertimi i kanalizimit te rruga kryesore tek restauronit Panorama,
* Ndertimi i disa rrugëve të lagjeve me kubeza betoni, gjatësia 1 km,
* Rruget fushore gjatëria 10 km,
* Meremetimi i varrezave të Dëshmorëve dhe rregullimi i lapidarëve,
* Rregullimi i dy perrenjëve,
* Perroni i vrelles te mbikqyren punimet sepse ka neglizhenc nga operatori,
* Rruga Besim Kabashi probleme gjatë reshjeve atmosferike,
* Ndriqimi publik i disa lagjeve,
* Lumi prej Shkolles ne drejtim të Zoqishtit,
* Deponi per mbeturina të ngurta.

**Ilir Kryeziu**, Retijë: të nderuar, përshëndetje ju të pranishëm! Faleminderit që sot jeni këtu me ne!

Kërkesat janë:

* Rregullimi i kanalit në mes të fshatit (Kanal i hapur) afërsisht 500 metra,
* Rregullimi i shtratit të lumenjeve nga fshati opterush deri ne Zoqishtë,
* Rruget fushore rreth 3 km,
* Kubëzimi i rrugëve dytësore 1.5 km
* Trotuaret ka rruga kryesore,
* Ndriqimi Publik në disa lagje, pjesa nga shkolla fillore,
* Zgjerimi i kanalizimit pjesa për zoqishtë,
* Rregullimi i fushës së sportit në shkollë,
* Rregullimi i dëmtimeve në rrugët nga ndërhyrjet e KRU Gjakova ( ti bëhet presion kompanisë për rregullim)
* Të rritet buxheti për shkollën fillore Haki Stërmilli,
* Rregullimi i banjove në Shkollen Reti e Poshtme,
* Transporti i nxënësve për Pirane ( ti bahet trysni mi ndërpre shpenzimet Komunës së Prizrenit),

**Besmire Bytyqi**, Opterushë: të nderuar, përshëndetje ju të pranishëm! Faleminderit që sot jeni këtu me ne!

Kërkesat janë:

* Mirëmbajtja e hapsirave publike.

**Dardan Kryeziu**, Retijë: të nderuar, përshëndetje ju të pranishëm! Faleminderit që sot jeni këtu me ne!

Kërkesat janë:

* Problem me qent endacak.

**Ardit Spahiu**, Opterushë: të nderuar, përshëndetje ju të pranishëm! Faleminderit që sot jeni këtu me ne!

Kërkesat janë:

* Probleme më rryme elektrike për shkak të shtyllave të dobët edhe rrjeti i vjetruar, kërkojmë nga ju që të bëni presion KEDS-it që të ndyrhyn në rregullim e këtij problemi.

**Fevzi Thaqi**, Reti: të nderuar, përshëndetje ju të pranishëm! Faleminderit që sot jeni këtu me ne!

Kërkesat janë:

* Probleme me ajrin sepse fabrika e cila gjindet në territorin e Komunës së Mamusesh po na shkakton shum probleme me ndotjen e ajrit.

**Alban Mazreku**, Opterushë: të nderuar, përshëndetje ju të pranishëm! Faleminderit që sot jeni këtu me ne!

Kërkesat janë:

* Zgjerimi i rrugës nga Retija deri në Opterushe në të dy anët e rruges.

**Afrim Limani**: Faleminderit Qytetaret e Opterushës, Zoqisht, Retijë dhe Retijë e Epërme që jeni prezent dhe keni paraqitur kërkesat tuaja!

Mirë u takofshim!

Dëgjimi publik përfundoi në orën: 20:40

Rahovec, 18.08.2023 Ekrem Bytyçi

 Kryesues i Grupit Punues